alexandrainst/scandi-wiki huggingface dataset:
Thor Energy

Thor Energy  er et norsk selskap som driver med å utvikle thorium-basert kjernebrensel for bruk i kommersielle kjernereaktorer.

Norge har verdens tredje største forekomster av thorium. I august 2006 skaffet Thor Energy leierettigheter til det største thoriumfeltet i Norge, ved Fensfeltet ved Ulefoss i Telemark. 

Thor Energy er et datterselskap av selskapet Scatec.

Eksterne lenker
 Offisielt nettsted til eierselskapet Scatec
 Artikkel om thorium på www.bellona.no

Alf Bjørseth
Norske teknologiselskaper
Kjerneenergi
Selskaper etablert i 2007
Bergsfjord kraftverk

Bergsfjord kraftverk er et vannkraftverk i Bergsfjordelva ved Bergsfjord i Loppa kommune i Troms og Finnmark. 

Kraftverket utnytter fallet på 86 meter fra inntaksmagasinet i Bergsfjordvatnet til fjordnivå. Kraftverket har et nedbørfelt på 15,88 km². Eier er Ymber.

Et av de første kraftverkene i Finnmark ble bygd her i 1917. Det ble brent under andre verdenskrig. Et nytt kraftverk ble bygget i 1959 av A/L Bergsfjord Kraftlag, som i 1969/70 ble innlemmet i Nord-Troms kraftlag.

Kraftverket ble ombygget og modifisert i 2007. 

Installert effekt er 1,1 MW. Årsproduksjon er 4 GWh.

Referanser

Kilder
 
 NVE vannkraftdatabase

Småkraftverk i Troms og Finnmark
Byggverk i Loppa
Nord Troms Kraftlag AS
Kraftverk etablert i 1917
Kraftverk etablert i 1959
Scatec

Scatec AS (kort for Scandinavian Advanced Technology) er et norsk selskap som fokuserer på industrielle forretningsprosjekt. 

Selskapet er grunnlagt av REC-gründeren Alf Bjørseth. Før REC gikk på børs i 2006 forlot Bjørseth ledelsen og solgte sin andel i selskapet til institusjonelle investorer. Han realiserte verdier på nærmere en milliard kroner, kapital som ble skutt inn i hans private utviklingsselskap og inkubator Scatec. Selskapet har en rekke tunge industriprosjekter under utvikling, deriblant Norsun, Norsk Titanium, n-Tec (nano-karbonrør), Thor Energy (neste generasjons kjernekraft), ScanWind mfl. Flere av prosjektene er etablert i samarbeid med andre norske stor-konsern, f.eks. Norsk Hydro (Norsun), Statoil og Statkraft (Thor Energi).

Datterselskaper
Norsun
Norsk Titanium
PowerFluid
Thor Energy
Scatec Solar

Eksterne lenker
 

Alf Bjørseth
Norske investeringsselskaper
Norske teknologiselskaper
Norske industriselskaper
Etableringer i 1988
Alf Bjørseth

Alf Bjørseth (født 24. november 1941) er en norsk kjemiker, gründer og milliardær. I 1989 grunnla han den private inkubatoren Scandinavian Advanced Technology AS (Scatec). Han har også startet solcelleprodusentene Renewable Energy Corporation/ScanWafer (REC), Norsun og en rekke andre selskaper.

Utdannelse 
I 1960 tok Bjørseth realartium og i 1969 ble han cand.real. ved Universitetet i Oslo.

Arbeid 
Etter doktorgraden ble han ansatt som amanuensis ved UiO. Etter en tid ble han ansatt som amanuensis i Bergen. Senere arbeidet han en periode for SI (nå SINTEF) og deretter for Battelle Labs i USA. Han ble så ansatt som forskningsdirektør ved Norsk Hydros forskningssenter på Herøya, og ble senere teknologidirektør i Elkem.

På 1980-tallet etablerte Bjørseth Scatec, som var et privat utviklingsselskap og en inkubator. I 1994 etablerte han selskapet Scanwafer; Scanwafer ble senere omdøpt til Renewable Energy Corporation (REC), og ble børsnotert i 2006 med markedsverdi rundt 50 milliarder kroner. Før REC gikk på børs, forlot Bjørseth ledelsen og solgte sin andel i selskapet. Han realiserte dermed verdier på nærmere én milliard kroner.

Størstedelen av denne kapitalen skjøt han deretter inn i Scatec, som har en rekke industriprosjekter under utvikling, deriblant Norsun, Norsk Titanium, n-Tec, Thor Energy, NorWind mfl. Flere av oppstartsselskapene har vært etablert i samarbeid med andre norske storkonsern, f.eks. Norsun (Norsk Hydro), Thor Energy (Statoil og Statkraft).

I Scatec er Bjørseth nå styreformann og teknologidirektør, og han arbeider med prosjekter innen fornybar energi og avanserte materialer.

Bjørseth er rådgiver for Good Energies, tidligere investor i REC og investor i Norsun.

Priser og hedersbevisninger 
 Bjørseth  ble 24. november 2006 utnevnt til kommandør av Den Kongelige Norske St. Olavs Orden for sin innsats for norsk industri og næringsliv
 I 2006 mottok Bjørseth og REC miljøprisen Glassbjørnen
 2003 Guldberg-Waage-medaljen fra Norsk kjemisk selskap
2015 Teknas gullmedalje - påskjønnelse for fremragende innsats som har skapt nye muligheter for norske teknologer

Referanser

Eksterne lenker 
 Scatecs hjemmeside
 Pressemelding fra Scatec i forbindelse med at Bjørseth ble utnevnt til Kommandør av Den Kongelige Norske St. Olavs Orden i 2006

 
Norske kjemikere
Norske forretningsfolk
Norske industrigründere
Norske seriegründere
Medlemmer av Det Norske Videnskaps-Akademi
Personer tilknyttet Norsk Hydro
Personer tilknyttet SINTEF
Elkem
Personer tilknyttet Renewable Energy Corporation
Guldberg og Waage-medaljen
Æresmedlemmer av Norges Tekniske Vitenskapsakademi
St. Olavs Orden
Kalmar domkirke

Kalmar domkirke ligger i Kalmar i Småland.

Kirken ble tegnet av Nicodemus Tessin den eldre. Byggingen av kirken startet i 1660 og den var ferdig i 1702.

Eksterne lenker 
 

Katedraler i Sverige
Domkirke
1702 i Sverige
Religiøse byggverk fra 1702
Svenska kyrkans kirkebygninger i Sverige
Paulskirche (Frankfurt am Main)

Paulskirche («Pauluskirken») er en historisk bygning og tidligere kirke i Frankfurt am Main med viktig symbolsk betydning. Den huset Tysklands første fritt valgte parlament, Frankfurtparlamentet, i 1848–49.

Paulskirche ble bygget i 1789-1833, som en erstatning for en klosterkirke fra middelalderen. I perioden 1529-1786 var den tidligere klosterkirken byens evangeliske hovedkirke.  
 
Den 18. mars 1944 ble kirken ødelagt i et bombeangrep. Gjenoppbyggingen startet i 1948, og kirken ble den første historiske bygning i Frankfurt som ble gjenoppført. I forbindelse med hundreårsjubileet for Frankfurtparlamentet ble bygningens status endret fra kirke til et nasjonalt minnesmerke med betegnelsen Haus aller Deutschen («Alle tyskeres hus»). 

Etter krigen har Paulskirche blitt brukt til en mengde arrangementer. Blant annet ble Deutsche Akademie für Sprache und Dichtung stiftet i Paulskirche i 1949.

Mest kjent er kanskje bygningen for at Friedenspreis des Deutschen Buchhandels deles ut der hvert år under Bokmessen i Frankfurt. Annethvert år deles Franz Werfels menneskerettspris ut i Paulskirken.

Eksterne lenker 
 
 Om gjenoppbygningen (tysk)
 Evelyn Hils-Brockhoff og Sabine Hock: Die Paulskirche – Symbol demokratischer Freiheit und nationaler Einheit – onlinebok på tysk (.PDF, 6,3 MB)

Kirker i Hessen
Byggverk i Frankfurt am Main
Tidligere lutherske kirkebygninger i Tyskland
Izmajil (Ukraina)

Izmajil (ukrainsk Ізмаїл, russisk Измаил – Izmail, rumensk Ismail, tyrkisk İşmasıl eller Hacidar), er en by ved Donau i Odesa oblast i Ukraina. Antall innbyggere er omtrent 85 000, de fleste russere (43,7%), men også ukrainere (38%), bessarabiske bulgarere (10%) og moldavere (rumenere) (4,3%). 

Izmajil har det største havneanlegget ved Donau. Havna fungerer som et transportknutepunkt for handelen med varer mellom landene langs Donau og Tyrkia, Hellas, Iran, Russland, de baltiske statene og Skandinavia.

Historie 

Byen ble bygd av genovesiske handelsmenn på 1200-tallet. Første gang byen ble nevnt, var det under navnet Şmil, oppkalt etter en tyrkisk grandvisier.

På midten av 1400-tallet tilhørte byen Moldavia, men i 1484 kom den under osmansk tyrkisk herredømme. I 1770, etter å ha blitt angrepet av Russland, ble byen forskanset så sterkt at sultanen uttalte den var en by som ikke kunne inntas av noen hær. Men russerne greide å innta byen i 1790 (under den russisk-tyrkiske krig (1787–1792)). Denne seieren ble temaet for Russlands første nasjonalsang, ром побе́ды, раздава́йся!  Ved krigens slutt ble Izmail gitt tilbake til Det osmanske riket. Men russerne inntok byen en gang til, i 1809. Ved Bukaresttraktaten ble hele Bessarabia som Izmajil var en del av, overtatt av Russland. Da Russland tapte Krimkrigen, ble området gitt til Moldavia. Senere ble byen en del av Donaufyrstedømmene (Valakia og Moldavia). Da Donaufyrstedømmene ble forent med Transilvania i 1918, ble Izmajil en del av Romania. Byen var rumensk til 1940 da Sovjetunionen overtok. I 1941 ble Bessarabia igjen en del av Romania. Da den andre verdenskrigen sluttet, ble Izmajil igjen en del av Sovjetuniunen. Siden august 1991 er Izmajil en del av den uavhengige republikken Ukraina.

Referanser

Eksterne lenker 
 

Byer i Odesa oblast
Byer ved Donau
Byer ved Svartehavet
Llívia

Llívia er en spansk eksklave i Frankrike. Området ligger øst i Pyreneene like nord for den spansk-franske grensen. Det tilhører den spanske provinsen Girona i regionen Catalonia, men ligger geografisk innenfor det franske departementet Pyrénées-Orientales.

Det lille bysamfunnet ligger 153 km nord for provinshovedstaden Girona i en beskyttet dal mellom to øst-vestgående åsrygger. Innbyggerne lever av jordbruk og turisme med stigende vekt på turisme, og den statsrettslige særstillingen som spansk eksklave/fransk enklave er i dag uten reell betydning etter inngåelsen av Schengenavtalen.

Områdets spesielle status skyldes en bestemmelse i Pyreneene-traktaten fra 1659 etter Den fransk-spanske krigen (1635–1659), som fastslo at Spania skulle avstå 33 landsbyer i dette området til Frankrike. Man hadde oversett at Llivia hadde fått bystatus av keiser Karl V av det tysk-romerske rike, slik falt den derfor ikke inn under traktatens ordlyd og forble under spansk styre.

Eksklaven har et areal på 12,84 km², og den hadde i 2005 om lag 1 252 innbyggere. Språket er katalansk, men innbyggerne snakker også både fransk og spansk (kastiljansk). I sommertiden kommer det vesentlig flere mennesker til området, for mange folk i og rundt Barcelona har ferieboliger her oppe i den tørre, kjølige luften. Dessuten er byen et populært startsted for turister som bruker den som base for vandreturer i Pyreneene.

Historie 

Llívia var stedet for en iberisk oppidum som styrte regionen og ble kalt for Julia Libica av romerne. Den var den gamle hovedstaden Cerdanya i antikken før den ble erstattet av Hix (kommunen Bourg-Madame i Frankrike) i middelalderen. Under tiden til vestgoterne var dens citadell, castrum Libiæ, holdt av den opprørske Paulus av Narbonne mot kong Wamba i 672.

I 1659 bestemte Pyreneerfreden å avgi comarques Roussillon, Conflent, Capcir, Vallespir, og nordlige Cerdanya («Cerdagne») til den franske kronen. Llívia ble ikke en del av det franske kongedømmet da avtalen innebar at kun landsbyer ville bli avgitt til Frankrike, og Llívia var betraktet som en by og ikke en landsby grunnet dens status som den gamle hovedstaden til Cerdanya.

I 1939 da den spanske borgerkrigen var over, var det snakk om at Llívia kunne fungere som det eneste gjenværende friområdet til den beseirede republikanske regjeringen, men disse planene ble aldri satt ut i livet.

Referanser

Eksterne lenker 
 

Byer i Catalonia
Enklaver
Kommuner i Catalonia
Girona (provins)
Aleksander Herresthal

Aleksander Herresthal (født 24. desember 1974) er en norsk regissør og TV-produsent.

Herresthal er utdannet ved regilinjen på Statens Teaterhøgskole i Oslo og har skrevet, regissert og produsert teater, revy, reklamefilm og TV-programmer.

Han har satt opp en flere revyer og teaterstykker og i 2005 hadde han regien på standup-showet Ka e vitsen med Dagfinn Lyngbø, som ble sett av 100 000 publikummere. Siden 2007 har han regissert og produsert en rekke TV-produksjoner. Han var blant annet manusforfatter, produsent og regissør for TV-serien Tett på tre sammen med Espen Eckbo, som vant Gullruten for beste drama manus og som også fikk to nominasjoner for Beste skuespiller og Beste Humorprogram i 2009. Han har også produsert en rekke kjente tv-programmer som tilsammen har fått 46 nominasjoner til Gullruten. Programmer som Kongsvik Ungdomsskole, Parterapi, Nissene over skog og hei, Kollektivet, Huskestue og På hjul med Dag Otto. 

Herresthal har tidligere sittet i juryene for Norsk dramatikkfestival, Gullruten og Komiprisen for NRK. Han har også vært programleder for TV-serien XS: Kultur. Til daglig er han partner, produsent og daglig leder i Seefood TV.

Som produsent 

 2021 - Costa del Kongsvik (Discovery)
 2021 - Dumbsday (NRK)
 2021 - Superhero Academy (NRK Super)
 2020 - Kevin Vågenes: Singel i Parterapi (Sceneshow)
 2020 - Lystløgner (TV 2)
 2020 - Kompani Lauritzen (TV 2)
 2019 - Rett fra navlen (Sceneshow Latter)
 2019- - Farfar (TV 2)
 2019 - Jul i Blodfjell 2 (Discovery)
 2018 - Hit for hit (NRK)
 2018 - Parterapi, 4 sesonger (NRK)
 2018 - Det kunne vært verre, 2 sesonger (Discovery)
 2018 - Kongsvikfamiliene (Discovery)
 2017 - Jul i Blodfjell (Discovery)
 2017 - Kongsvik-klinikken (Discovery)
 2017 - Narvestad tar ferie (NRK)
 2016 - Best før, 3 sesonger (TV2)
 2016 - Asbjørns Julekalender 3 sesonger (Discovery)
 2015 - En helt vanlig dag (Discovery)
 2015 - Mellom bakkar og berg (Discovery)
 2015 - Huskestue, 7 sesonger (TV2)
 2014 - Klovn til kaffen, 2 sesonger (Discovery)
 2013 - Costa del Kongsvik 1 & 2 (Discovery)
 2013 - Lene Kongsvik: 110% lykkelig (sceneshow)
 2011 - Kollektivet, 9 sesonger (TV2)
 2011 - På tur med Dag Otto, 3 sesonger (TV2)
 2011 - Asbjørn Brekke Show (Discovery)
 2011 - Kongsvik videregående (Discovery)
 2011 - Nissene over skog og hei (TVN)
 2009 - Kongsvik Ungdomsskole (TVN)
 2009 - Påpp & Råkk med Erlend & Steinjo (NRK)
 2009 - På hjul med Dag Otto, 2 sesonger (TV2)
 2008 - Tett på Tre (TV2)

Annet 
Aleksander Herresthal var med å starte Norges første oksygenbar i 2005, Pust Oksygenbar. Han har også vært med å starte og er partner i firmaene Seefood TV, Verdens Sterkeste Mann, Animasjonsdepartementet, Ugly Childrens Clothing AS, Fruitcake (nå Handverk), DnC og Panter Produksjoner AS.

Eksterne lenker 
 Anmeldelse av Charlie og sjokoladefabrikken (Teaternett, 2006)
  Ugly Sinnataggen (Tv 2, 2007)

Norske teaterregissører
Norske TV-regissører
Programledere for NRK
Norske manusforfattere
Norske gründere
Fødsler i 1974
Norske TV-produsenter
Unni Holmen

Unni Elisabeth Holmen (født 23. september 1952 i Oslo) er en tidligere norsk turner som dominerte norsk kvinneturn på 1970-tallet. I perioden 1969–1977 ble hun norgesmester i turn åtte ganger. Etter at hun sluttet å konkurrere har hun arbeidet som turntrener, og hun har også fungert som turndommer på internasjonale stevner. Unni Holmen konkurrerte for Oslo Turnforening. Hun er mor til fotballspilleren Kim Holmen. Holmen deltok under sommer-OL for Norge i 1968 i Mexico by og i 1972 i München med tolvteplass i mangekamp i 1968 som beste resultat.

Referanser

Kilder 
 Rolf Bryhn og Knut Are Tvedt: Kunnskapsforlagets idrettsleksikon Oslo, 1990. ISBN 82-573-0408-5
 Aftenposten Aften 23. april 2007.

Eksterne lenker 
 

Norske turnere
Deltakere for Norge under Sommer-OL 1968
Gymnaster under Sommer-OL 1968
Deltakere for Norge under Sommer-OL 1972
Gymnaster under Sommer-OL 1972
Personer fra Oslo
Kongepokalvinnere i gymnastikk og turn
Richard Kongsteien

Richard Kongsteien (født 19. august 1969) er en tidligere journalist og programleder i NRK og TV 2. Han er nå kommunikasjonsdirektør i Oslo kommune, etter å ha vært konserndirektør for kommunikasjon og samfunnskontakt i ISS- konsernet og kommunikasjonsdirektør i både Widerøe og SAS tidligere.

Etter flere år som journalist i fjernsyn ble Kongsteien seniorrådgiver i rådgivningsbyrået JKL Woldsdal med ansvar for mediehåndtering og krisehåndtering. I tiden før NRK og TV 2, arbeidet han som presse- og informasjonsoffiser i Forsvaret. 

Kongsteien har journalistutdanning fra Høgskulen i Volda. I tillegg har han filologstudier  i nordisk språk og litteraturvitenskap og en mastergrad i kommunikasjon. Han er gift med Connie Barr.

Arbeid i TV 
 1995–1997 – Programleder for Øyenvitne 
 1997–2000 – Programleder for Fra Virkeligheten

Referanser

Eksterne lenker 
 «Slik gikk det da direktør-pappaen bakte kake til datterens juleavslutning», fra budstikka.no 11. desember 2013
 https://web.archive.org/web/20170914172402/http://www.byavisadrammen.no/utgaver/320-2016/files/assets/basic-html/page9.html
 https://www.vg.no/nyheter/meninger/si-det-med-melis/a/10134347/

NRK-journalister
TV 2-journalister
Programledere for NRK
Programledere for TV 2
UNIFIL-personell
Personer fra Asker kommune
Norske forretningsrådgivere
Moshe Shamir

Moshe Shamir (født 15. september 1921, død 20. august 2004) var en israelsk forfatter. Han skrev både romaner, skuespill og sakprosa.  

Etter tre år i kibbutz fra 1944 til 1946 ble han grunnlegger og første redaktør av den offisielle avisa for Israels forsvar, Bamachane fra 1947 til 1950 og i 1950-årene var han litteraturredaktør av avisa  Maariv. Han var også sterkt politisk engasjert og representerte Mapam i Knesset fra 1977 til 1981.

Bibliografi  
Oversatt til norsk
 De pårørende i Kela og Ragnar Kvam: Ny israelsk prosa 1967

Oversatt til engelsk
 He Walked Through the Fields (1959, skuespill), oversettelse av Hu Halach Ba-Sadot (1947)
 Taking the Mountains (1948, skuespill)
 With His Own Hands (1970), oversettelse av Be-Mo Yadav (1951)
 The King of Flesh and Blood (1958), oversettelse av Melech Basar Va-Dam (1954)
 David's Stranger (1965), også med tittelen The Hittite Must Die (1978), oversettelse av Kivsat Ha-Rash (1956)
 The Fifth Wheel (1961), oversettelse av Ha-Galgal Ha-Hamishi (1961)
 My Life With Ishmael (1970, politisk selvbiografi), oversettelse av Hayai Im Ishmael (1968)

Referanser

Israelske forfattere
Hebraiskspråklige forfattere
Sølna kraftverk

Sølna kraftverk er et vannkraftverk i Alvdal kommune i Innlandet.

Det er et elvekraftverk som utnytter et fall på 63 meter i Sølna.

Installert effekt er 5,35 MW. Årsproduksjon er 15,7 GWh.

Verket startet produksjonen i 1916. Et helt nytt kraftverk tok over i 2016. Det har to francisturbiner, på 4,1 MW og 1,4 MW.

Det gamle kraftverket var på 400 kW med årsproduksjon 1,8 GWh. Fallhøyden var 18 meter.
 
Det nye kraftverket ligger på andre siden av elven og har inntak i en ny dam 1,5 kilometer lengre opp i elva.

Eier er Østerdalen Kraftproduksjon AS.

Referanser

Kilder
 
 NVE vannkraftdatabase
 Østerdalen Kraftproduksjon 
 Hafslund E-CO

Småkraftverk i Innlandet
Byggverk i Alvdal
Hafslund E-CO Vannkraft Innlandet
Follavassdraget
Kraftverk etablert i 1916
Kraftverk etablert i 2016
Næringsliv i Alvdal
Digitaliseringsdirektoratet

Digitaliseringsdirektoratet er et norsk statlig direktorat opprettet 1. januar 2020. Det har som oppgave å bidra til raskere og mer samordnet digitalisering av offentlig sektor. Digitaliseringsdirektoratet har avdelinger i Brønnøysund, Leikanger og Oslo og er underlagt Kommunal- og moderniseringsdepartementet. Digitaliseringsdirektoratet ble opprettet som en sammenslåing av Altinn, deler av fagmiljøet for informasjonsforvaltning i Brønnøysundregistrene og Direktoratet for forvaltning og IKT.

Direktoratet samarbeider med staten, kommunene, næringsdrivende og frivillig sektor.

Oppgaver og ansvarsområde 
Digitaliseringsminister Nikolai Astrup sa følgende om etableringen av Digitaliseringsdirektoratet:

«Min ambisjon er at Norge skal være ledende i verden innen digitalisering av offentlige tjenester. Målet er at digitalisering skal bidra til bedre og mer tilgjengelige offentlige tjenester, forenklinger og øke verdiskapingen for næringslivet og en enklere hverdag for folk flest. For å oppnå dette, har regjeringen bestemt at våre spydspisser i digitaliseringsarbeidet – Difi og Altinn – skal samlest i et nytt digitaliseringsdirektorat.»

Endringen innebar at Digitaliseringsdirektoratet ble den nye forvalteren av Altinn-samarbeidet, og at inngåtte samarbeidsavtaler med tjenesteeiere i samarbeidet ble overført fra Brønnøysundregistrene til Digitaliseringsdirektoratet.

Digitaliseringsmiljøet i Difi ble også en del av Digitaliseringsdirektoratet. Dette betyr at rollen som premissgiver på digitalisering, fagmiljøet for informasjonssikkerhet, ansvaret for drift av Difis fellesløsninger, ansvaret for Medfinansieringsordninga og Stimulab – og tilsynet for universell utforming – ble en del av Digitaliseringsdirektoratet.

Digitaliseringsdirektoratet er sekretariat for Skate.

Referanser

Eksterne lenker
Offisielt nettsted

Norske direktorat
IT-organisasjoner
Etableringer i 2020
UD Almería

Unión Deportiva Almería er et spansk fotballag fra byen Almería, Andalucía.

Klubben ble stiftet den 26. juli 1989 etter en sammenslåing av klubbene Almería CF og Polideportivo Almería.

De spiller sine hjemmekamper på Power Horse Stadium som har en tilskuerkapasitet på 15 274.

Spillerstall 
Oppdatert 23. oktober 2022.

Utlånte spillere

Referanser

Eksterne lenker 
 

Almeria
Almeria
2001 i Spania
Svea

Svea kan vise til

 Svea (forskningsstasjon) – en svensk forskningsstasjon i Antarktis
 Svea (jentenavn) – et svensk jentenavn
 Svea (Lunner) – vann i Lunner kommune
 Svea Finans – et av Nordens største finanshus
 Svea Fireworks – et svensk fyrverkeriselskap
 Svea flyplass – en flyplass som betjener gruvesamfunnet Sveagruva
 Svea Nord – en gruve utenfor gruvesamfunnet Sveagruva
 Sveagruva – et gruvesamfunnet på Spitsbergen – Svalbard
Ingvald Ulveseth

Ingvald Johan Ulveseth (født  25. august 1924 i Fjell, død 14. mars 2008) var en norsk ingeniør og politiker (Ap).

Han var ordfører i Fjell kommune 1958–1964, og statssekretær i Kommunaldepartementet under Einar Gerhardsens fjerde regjering 1964–1965. Ulveseth var innvalgt på Stortinget fra Hordaland 1965–1973. Han var industriminister i Trygve Brattelis andre regjering 1973–1976. I 1976 ble han fylkesmann i Sogn og Fjordane, en stilling han hadde frem til 1994.

Han var utdannet bygningsingeniør fra Norges tekniske høgskole fra 1949, og var blant annet kommuneingeniør i Fjell 1952–1961.

Ulveseth ble utnevnt til kommandør av St. Olavs Orden i 1992.

Stortingskomiteer 
 1971–1973: medlem i Den utvidede utenriks- og konstitusjonskomiteen
 1969–1971: varamedlem i Den utvidede utenriks- og konstitusjonskomiteen
 1969–1973: nestformann i Industrikomiteen
 1967–1969: medlem i Industrikomiteen
 1965–1967: medlem i Skog-, vassdrags- og industrikomiteen

Referanser

Eksterne lenker 
 

Norske industriministre
Ap-statsråder
Statsråder i Regjeringen Bratteli II
Stortingsrepresentanter for Hordaland
Statssekretærer fra Ap
Fylkesmenn i Sogn og Fjordane
Ordførere i Fjell
Ap-ordførere i Hordaland
Norske bygningsingeniører
St. Olavs Orden
Personer fra Fjell kommune
Battery (drikk)

Battery er en energidrikk som ble lansert i 1997 av det finske bryggeriet Sinebrychoff. Battery var den markedsledende energidrikken i Finland i 2007. I Norge blir Battery i dag produsert av Ringnes.

Ingredienser 
Battery inneholder vann, sukker, maltodekstrin, taurin, sitronsyre, koffein, guarana-ekstrakt, B-vitaminer (B2, B3, B5, B6 og B12), aroma, fargestoffer og konserveringsmiddel. 

Drikken inneholder 320 mg/l koffein, som tilsvarer 105,6 mg i en 330 mililiters boks. Dette er omtrent like mye koffein som i en kopp med espresso. I Norge var det kun tilatt med maks 150 mg/l koffein fram til august 2009. Nå inneholder den like mye koffein som konkurrerende Red Bull.

Smaksvarianter 
Vanlige varianter:

 Battery Original
 Battery Fresh
 Battery Peachberry
 (Battery Blueberry) 
 Battery Remix

Sukkerfrie varianter:

 Battery Original NoCal
 Battery Lemon+Lime NoCal
 (Battery Orange+Ginger NoCal)
 (Battery Raspberry NoCal)
 (Battery Green Apple NoCal)

Juiced varianter:

 Battery Juiced Exotic
 Battery Juiced Breeze
 (Battery Juiced Citrus)

Limited Edition varianter:

 Battery X-mas Spice (2022)
 Battery Pulse (2022)
 Battery Twisted NoCal (2021)
 Battery Black+White (2019)
 Battery Black Edition (2018)

På begynnelsen av 2006 ble det lansert en Battery-variant med smak av ingefær, kalt Gingered Battery. Mot slutten av 2006 ble det lansert en sukkerfri versjon, kalt Stripped Battery..

Det finnes også en Battery Cranberry Juiced med tranebærsmak som ble lansert i juni 2009.

Sukkerfrie Battery No Calories og Battery No Calories Lime ble lansert i 2015.

Næringsinnhold

Referanser

Eksterne lenker 
 

Energidrikker
Finsk mat og drikke
Introduksjoner i 1997
Varemerker